b"\n_START_ARTICLE_\nAlfonso Pe\xc3\xb1a Boeuf\n_START_SECTION_\nBiografia\n_START_PARAGRAPH_\nVa ser professor de l'Escola d'Enginyers de Camins, Canals i Ports de Madrid, en la qual va estudiar. Durant la Dictadura de Primo de Rivera va col\xc2\xb7laborar amb el ministre de Foment Rafael Benjumea y Bur\xc3\xadn._NEWLINE_Durant la Guerra Civil, al setembre de 1937, se li va encarregar el Plan de Obras P\xc3\xbablicas del Comit\xc3\xa9 Directivo de Obras P\xc3\xbablicas que es va crear en la zona nacional._NEWLINE_El 1938 va ser nomenat Ministre d'Obres P\xc3\xbabliques del govern franquista, ocupant el c\xc3\xa0rrec des del 30 de gener d'aquest any fins al 18 de juliol de 1945. Durant el seu mandat, va finalitzar el Plan de Obras P\xc3\xbablicas que havia comen\xc3\xa7at en 1937. El 24 de gener de 1941, es va aprovar la Ley de Bases de Ordenaci\xc3\xb3n Ferroviaria y de los Transportes por Carretera per la qual totes les companyies d'ample ib\xc3\xa8ric que operaven en l'Estat espanyol van ser reunides en una sola empresa estatal, la Red Nacional de los Ferrocarriles Espa\xc3\xb1oles (RENFE). Seria nomenat president del consell d'administraci\xc3\xb3 de la companyia de 1952 a 1957._NEWLINE_Va ser membre de la Reial Acad\xc3\xa8mia de Ci\xc3\xa8ncies Exactes, F\xc3\xadsiques i Naturals des de juny de 1934 amb el discurs La resonancia en las estructuras, instituci\xc3\xb3 que va presidir des de l'11 de juny de 1958 fins a la seva defunci\xc3\xb3. Pr\xc3\xa8viament havia ocupat els c\xc3\xa0rrecs de bibliotecari, entre 1939 i 1944, i vicepresident, entre 1944 i 1958. Va rebre les grans creus de del M\xc3\xa8rit Militar, de l'Orde de Carles III de l'Orde de la Corona d'It\xc3\xa0lia i de l'Orde de l'\xc3\x80guila Roja."